Mia og meg

Mia og meg er en canadisk-italiensk-tysk animert eventyrserie for barn som har gått på TV siden 2012. Handlingen er delt mellom den virkelige verden og fantasiriket Centopia. Mesteparten av handlingen skjer i Centopia. Serien er en kombinasjon av animasjon og realfilm

I Norge har TV-serien gått på TV 2.

 Handlingsreferat 
Etter foreldrenes død får en 12 år gammel jente, ved navn Mia Marconi, et spill som faren hennes hadde funnet på - i form av en stor bok kalt The Legend of Centopia. Innsiden består av magisk runeskrift og et passord, som når den leses bakover, lar Mia reise til en magisk verden kalt Centopia. Området er fylt med forskjellige mytologiske skapninger, inkludert bevingede nisser, enhjørninger og drager.

Så lenge hun befinner seg i Centopia, forandrer Mia seg til en vinget pike med den unike evnen til å kommunisere med enhjørninger. Hun møter, og blir venn med, en rollebesetning med magiske karakterer: en enhjørning ved navn Lyria (og senere, Lyrias bevingede sønn Onchao) Yuko, en kriger som er litt misunnelig på hvor mye oppmerksomhet Mia får fra prins Mo. Samt Phuddle, en komisk pan.

 Sesong 1 
Ved hjelp av et orakel fra den magiske boken må Mia og vennene hennes finne bitene av Trumptus, et magisk horn laget av Phuddle. Hornet har blitt fanget, brutt fra hverandre i tjue stykker og blitt spredt. Dette er også den eneste metoden for å ødelegge slemme skapninger. Mia forsøker også å forhindre den ondskapsfulle dronningen Panthea, general Gargona og hennes munculus-hær som planlegger å fange enhjørningene.

Panthea, bekymret for sitt aldrende utseende til det punktet hvor hun alltid går med maske, trenger enhjørningens horn for deres foryngende krefter. Hver gang et enhjørningshorn blir ødelagt, dør mer av øya Centopia. Den eneste kuren mot denne ødeleggelsen er den mektige «gylne enhjørningen» ved navn Onchao, som enkelt kan få ørken til å blomstre igjen og gjenopprette horn fra andre enhjørninger.

Men Mia er også nødt til å vende tilbake til hennes egen verden, hvor det nærmer seg slutten av skoleåret. Mia planlegger å besøke Centopia igjen om noen noen måneder, etter sommerferien.

 Sesong 2 
I den andre sesongen tilbringer Mia sommerferien ved en gård som tilhører farfaren hennes. Der møter hun en arbeider ved navn Mario, som snart oppdager hennes evne til å reise til Centopia. I mellomtiden, i Centopia, forsøker en jeger ved navn Rixel å fange Onchao.

Senere denne sesongen, i den virkelige verden, oppdager en mobber, Violetta, også Mias hemmelighet etter å ha oppdaget et stykke av det magiske armbåndet hennes. Violetta reiser deretter til Centopia, og tar identiteten til en alv ved navn Varia. Som Varia blir Violetta en av Mias allierte, og begynner å bli vist i et mer sympatisk lys.

 Sesong 3 
I Centopia får Gargona selskap av en insekt-lignende skurk ved navn Dax, samtidig som de forsøker å få tak i et enhjørningshorn for å bringe herren deres tilbake. I den virkelige verden oppdager en blind jente ved navn Sara også Mias armbånd, og hun finner veien til Centopia. I denne verden er hun ikke lenger blind, og hun har til og med muligheten til å få øye på de usynlige spion-innsektene som følger etter Dax.

Dax og Gargona lykkes etter hvert med å ta hornet fra Onchao. Mia og hennes allierte ankommer et stort slott hvor Gargona og Dax kommuniserer med herren deres. Mia og de andre heltene må deretter forsøke å ødelegge skurkenes komplott, samt helbrede Onchaos horn.

 Episoder 

 Sesong 1 
# Tittel 1 Snakker med enhjørninger 2 Centopias håp 3 Rekonstruksjon 4 Tapt trumpetus 5 Den gylne sønn 6 Onchaos oase 7 Knust håp 8 Ziggos fridag 9 Alvene og dragene 10 Det blomstrende treet 11 Alt som glitrer 12 Puddles fobier 13 Ild-enhjørningen 14 Den forheksede skogen 15 Frøken Jeg-vet-alt 16 Enhjørningfellen 17 Pyntet og fin 18 Konge for en dag 19 Enhjorglet 20 Sanhetens grotte 21Imot vinden  22 Månelyst 23 Å velge side 24Tårer av glede  25 Pantheas forslag 26Slutten på en historie 

 Skuespillere 

 Virkelige verden 
 Rosabell Laurenti Sellers – Mia
 Adrian Moore – Vincent
 Saphia Stoney – Paula
 Josephine Benini – Violetta

 Eksterne lenker 


Kategori:Italienske animerte barneserier
Kategori:Italienske animerte fantasyserier
Kategori:Italienske animerte eventyrserier
Kategori:Tyske animerte barneserier
Kategori:Animerte fantasyserier
Kategori:Animerte eventyrserier
Kategori:Canadiske animerte barneserier
Kategori:Canadiske animerte fantasyserier
Kategori:Canadiske animerte eventyrserier
Kategori:TV-produksjoner på RAI
Kategori:TV-produksjoner på Nickelodeon
Kategori:TV-produksjoner på ZDF
Kategori:Italienske TV-produksjoner fra 2010-årene
Kategori:Canadiske TV-produksjoner fra 2010-årene
Kategori:Tyske TV-produksjoner fra 2010-årene
Kategori:Canadiske TV-produksjoner fra 2020-årene
Kategori:Italienske TV-produksjoner fra 2020-årene
Kategori:Tyske TV-produksjoner fra 2020-årene